مسلم_صحافت
تحریک پاکستان میں مسلم صحافت کا کردار آزادی کیا ہے؟ لفظ” آزادی “کا مفہوم اس کے مخالف غلامی سے واضح ہوتا ہے جس کی کئی اشکال ہیں اور جس کا زندگی کے ہر زاویے سے ایک ربط ہے۔ مثلاً سیاسی غلامی، معاشرتی غلامی،معاشی، ثقافتی اور سب سے بڑھ کر ذہنی غلامی، تو غلامی کے ان تمام دائروں سے رہائی کا نام آزادی ہے۔ جب ہم تاریخ کے اورا ق پر نظر دوڑاتے ہیں تو یہ لفظ مزید واضح ہوکر سامنے آجاتا ہے ہمیں ایک علیحدہ مملکت کی ضرورت کیوں پیش آئی ظاہر ہے کہ مسلمان تہذیب و تمدن ثقافت، طرز زندگی ہر لحاظ سے مختلف ہیں اپنا زاویہ نظر مختلف رکھتے ہیں عام طورپر آزادی کا مفہوم صرف سیاسی معنوں میں لیا جاتا ہے لیکن مختلف مذاہب، نظریات اور جماعتوں کے نزدیک اس کا مفہوم بالکل علیحدہ ہے تحریک پاکستان میں جہاں برصغیر کے مسلمانوں کے ہرطبقے کے لوگوں نے بھرپور حصہ لیا وہاں ہمارے مسلم اخبارات اور خصوصاً اُردو اخبارات نے تحریک پاکستان کے مقاصد اور اس مشن کے حصول میں جو بھرپور حصہ لیا ہے وہ صحافت کی تاریخ میں ہمیشہ ایک درخشاں باب کی صورت میں محفوظ رہے گا۔ انیسویں صدی میں جنوبی ایشیاءکی مسلم صحافت جہاں اپنی ترویج و ارتقاءکی عکاس ہے وہاں مسلمانان ہند کے دیگر مسائل اور انکے فکری رجحانات کی ترجمان بھی ہے۔ ہندو اخبارات نے مسلمانوں کے خلاف اس وقت پروپیگنڈہ شروع کردیا تھا جب شاعر مشرق علامہ اقبال نے الٰہ آباد اجلاس میں علیحدہ اسلامی ریاست کا تصور پیش کیا تھا جبکہ دوسری طرف مسلم اخبارات میں علیحدہ مملکت کے قیام کے بارے میں مضامین اور مقالہ جات چھپنے شروع ہوگئے تھے۔ کانگریسی لیڈروں کا کہنا تھا کہ ہندو ستان کے مسلمانوں کو ایک الگ قوم کہنا خود کو دھوکہ دینے کے متراد ف ہے۔ برصغیر میں مسلم صحافت کا آغاز 1822ء   میں اردو اخبار  جام جہاں نما  سے ہوا۔ مختلف ادور سے گذرتی ہو ئی  بیسویں صدی کی دوسری دہائی میں تحریک آزدای ہند کی سرخیل بن   گئی۔  مسلم صحافت نے آزدای ہند کے حوالے سے تحریک کا آغاز سر سید احمد خان کے دور میں کیا۔  سر سید احمد خان(1815-1898) میدان صحافت میں آئے اور برصغیر کے مسلمانوں کو قومی ، ملی مسائل اور انکے حل سے آگاہی دینا شروع کردی  ۔1890ء  میں مولانا عبدالحلیم شرر نے ہندو ' مسلم بنیادوں پر تقسیم ہند کی تجویزپیش کی۔ اسی طرح مولانا محمد علی جوہر مولانا ظفرعلی خان اور مولانا حسرت موہانی جیسے عظیم صحافیوں  نے بھی ہنددوں کے رویہ سے تنگ آ کر مسلمانون کے لیے الگ وطن کے حصول کو جا ئز قرار دیا ۔ قائداعظم سمیت سیکڑوں لوگوں نے صحافتی میدان میں خدمات انجام دے کرآزادی کی شمع کو روشن رکھا ۔رونامہ الاامان،  رونامہ انقلاب ، رونامہ احسان ، رونامہ تنظیم، رونامہ منشور، رونامہ سیاست، رونامہ ملت، رونامہ ڈان، اور دیگر    کیو  اخبارت    نے  مسلمانوں کو خواب غفلت  سے بیدار کر کے انہیں  قیام پاکستان  کے حصول کے لیے دن رات جد و جہد کرنے پر آمادہ کیا۔ ان اخبارت نے کم وقت میں اپنی تحریروں ،  خبروں ،  اور مدلل اداریوں  سے انگریز ،ہندو گٹھ جورو  کو  بے نقاب کر دیا۔اخبار نویسی کا جودور 1938 کے بعد شروع ہوا وہ خاصا پرجوش اور ہنگامہ پرور تھا کیونکہ اُس وقت تحریک آزادی عروج پر تھی اور وہ مسلم اخبارات جن کا جھکاﺅ کانگریسی نقطہ نظر کی طرف ہوتا جارہا تھا ان میں سے اکثریت اب واضح طورپر کانگریسی نظریات سے اختلاف کرچکی تھی۔ تحریک آزادی میں بہت سےاخبارات و رسائل نے حصہ لیا جن میں سے چند کا ذکر ہم ذیل میں کر رہے ہیں، تحریک آزادی میں مسلمانوں کا مشہور اخبار” زمیندار“ تھا جس کا اجرائ1903 میں ہوا اس ہفت روزہ نے شروع میں کسانوںکی فلاح و بہبود اور مسائل اجاگر کرنے کے بعدزمینداروں اور کسانوں کیخلاف بنائے جانیوالے ایک قانون کو ختم کرانے میں اہم کردارادا کیا۔ 9نومبر 1909ءکو مولانا سراج الدین کے انتقال کے بعد انکے بیٹے اور معروف صحافی بابائے صحافت مولانا ظفر علی خان نے زمیندار کی ادارت سنبھالی اوربطور روزنامہ اس کا اجراء5اکتوبر1911 کو ہوا۔ علامہ اقبال نے فرمایا کہ” ظفر علی خان کا قلم دین کے بڑے بڑے مجاہدین کی تلوار سے کم نہیں“1919 لاہور کے علاوہ دیگر شہروں میں مسلم اخبارات وجرائد بھی نکلتے رہے اور حکومت وقت کی پالیسیوں سے بند ہوتے رہے۔ اسی دور میں ملک برکت علی (1858-1946) ءکا انگریزی اخبار نیو ٹائمز بھی مسلمانوں کے نقطہ نظر کی ترجمانی کے لحاظ سے مسلم حلقوں میں مقبول تھا ہندو اخبارات کا مسلم اخبارات کے خلاف بنائے گئے مضبوط محاذ کو بے اثر بنانا مسلم صحافت کے لئے ایک چیلنج تھا۔ ایک طرف مسلم لیگ کی تنظیم نو کا کام تھا تو دوسری طرف مسلمانوں کو یکجا کرنے کا کٹھن کام بھی ان کے ذمہ تھا۔ 1940ءکا دور نہ صرف مسلمانوں بلکہ مسلم لیگ اور مسلم پریس میڈیا کے لئے بھی بے حد نازک تھا۔ ہندو پریس نے قرارداد لاہور کی انتہائی مخالفت کی اور قیام پاکستان کے مطالبے کو ہر طرح سے سبوتاژ کرنے میں کوئی کسر نہ اٹھا رکھی اسی دور میں جب 23 مارچ 1940ءکو قرارداد لاہور پیش ہوئی اسی وقت (نوائے وقت لاہور) جو ایک بیدار مغز مسلمان نوجوان حمید نظامی کی زیر ادارت 15 روزہ اخبار کی شکل میں میدان صحافت میں اترا۔ اردو اخبارات میں یہ واحد اخبار تھا جس نے مسلمانوں اور ان کی جماعت آل انڈیا مسلم لیگ کے نقطہ نظر کی کامیابی کے ساتھ موثر ترجمانی کی۔ اس کے بعد چونکہ اردو صحافت میں کوئی ایسا روزنامہ اخبار نہ تھا جو قائداعظمؒ کی پالیسیوں کی حمایت کرتا۔ اس ضرورت کے پیش نظر قائداعظمؒ کے ارشاد‘ دعا اور پیغام کے ساتھ نوائے وقت 29 مارچ 1944 ءسے روزنامہ کی شکل میں شائع ہونے لگا اور حمید نظامی کی محنت نے جلد ہی نوائے وقت کو مسلمانوں کا ایک مقبول اخبار بنا دیا اور اس وقت بھی اردو صحافت میں روزنامہ نوائے وقت ہی ہے جو جناب مجید نظامی کی زیر ادارت نظریہ پاکستان کی حفاظت اور قیام کے مقاصد کی تکمیل کیلئے کوشاں ہے۔ ان اکابرین نے اپنی جان ومال کی پروا نہ کرتے ہوئے انگریز سرکار کے خلاف نہ صرف لکھا بلکہ تحریکیں چلائیں اور اس کامیابی سے کہ پاکستان بن کے رہا۔ہم آج انھی لوگوں کے ناموں سے واقف نہیں_یاد ہیں۔ موجودہ جمہوری حکومت کے قیام میں سب سے زیادہ کردار صحافت نے ادا کیاہے۔